वुड-कटर मशीन से खुद की जान ली; एशियन अंडर-21 में जीत चुके सिल्वर मेडल
Pakistani Snooker Player Commits Suicide - Majid Ali, Silver Medalist in Asian Under-21 पाकिस्तान के टैलेंटेड स्नूकर खिलाड़ी माजिद अली ने आत्महत्या कर ली है। माजिद 28 साल के थे। वे एशियन अंडर-21 टूर्नामेंट के सिल्वर मेडलिस्ट रह चुके हैं
पाकिस्तान के टैलेंटेड स्नूकर खिलाड़ी माजिद अली ने आत्महत्या कर ली है। माजिद 28 साल के थे। वे एशियन अंडर-21 टूर्नामेंट के सिल्वर मेडलिस्ट रह चुके हैं। बताया जा रहा है कि माजिद लंबे समय से डिप्रेशन का शिकार थे और आखिरकार यह उनकी आत्महत्या का कारण बना।
लकड़ी काटने वाली मशीन से किया सुसाइड
पाकिस्तान से आ रही रिपोर्ट्स के मुताबिक, माजिद ने वुड कटर मशीन का इस्तेमाल कर आत्महत्या की। उन्होंने पाकिस्तानी पंजाब के फैसलाबाद के नजदीक अपने होम टाउन समुंदरी में आत्महत्या की। माजिद कई अंतरराष्ट्रीय टूर्नामेंट में पाकिस्तान को रिप्रजेंट कर चुके थे। वे पाकिस्तानी स्नूकर खिलाड़ियों में टॉप रैंक पर थे।
एक महीने में दूसरे पाकिस्तानी खिलाड़ी की मौत
एक महीने में दूसरे पाकिस्तानी स्नूकर खिलाड़ी की मौत हुई है। पिछले महीने पाकिस्तान के दो बार के नेशनल चैंपियन मोहम्मद बिलाल की हार्ट अटैक की वजह से मौत हुई थी। बिलाल 38 साल के थे।
टीनएज उम्र से थे डिप्रेशन के शिकार
माजिद के भाई उमर ने बताया कि वे टीनएज उम्र से ही डिप्रेशन का शिकार थे। उनका इलाज भी कराया गया था। माजिद ने कहा- यह हमारे परिवार के लिए गहरा सदमा है। हम जानते थे कि वह परेशान था, लेकिन इसकी उम्मीद नहीं थी कि जान दे देगा।
पाकिस्तान बिलियर्ड्स एंड स्नूकर एसोसिएशन के चेयरमैन आलमगीर शेख ने बताया कि माजिद बहुत टैलेंटेड खिलाड़ी थे और देश को उनसे काफी उम्मीदें थीं। शेख ने बताया कि बिलाल किसी फाइनेंशियल क्राइसिस से नहीं गुजर रहे थे।